7. pielikums  
Ministru kabineta  
2016. gada  5. janvāra

noteikumiem Nr. 12

**Sēklas kartupeļu vizuāli apskatāmo augu skaits sēklaudzēšanas stādījumos atkarībā no lauka platības**

1. Ja paredzēts iegūt pirmsbāzes sīkbumbuļu (PBTC) kategorijas sēklas kartupeļus, aizsargātas teritorijas (siltumnīcas) apskatē inspektors novērtē visus augus, lai nodrošinātu apskatīto augu atbilstību šajos noteikumos minētajām stādījumu kvalitātes rādītāju prasībām.

2. Lauka apskatē inspektors novērtē lauka lielumam atbilstošu paraugrindu skaitu:

|  |  |
| --- | --- |
| Apskatāmā platība (ha) | Apskatāmo paraugrindu skaits (gab)\* |
|
| līdz 5 | 20 |
| 5–10 | 30 |
| 10–20 | 40 |
| vairāk par 20 | 50 |

Piezīme. \* Ja vagu skaits ir mazāks nekā nepieciešamo paraugrindu skaits, inspektors veic aprēķinus, lai nodrošinātu apskatīto augu atbilstību šā pielikuma prasībām.

3. Katrā paraugrindā pēc kārtas vērtē minimālo apskatāmo augu skaitu:

3.1.  50 augu – ja paredzēts iegūt pirmsbāzes (PB1, PB2, PB3, PB4) vai bāzes (S, SE, E) kategorijas sēklas;

3.2.  25 augus – ja paredzēts iegūt sertificētas (A, B) kategorijas sēklas.

Zemkopības ministrs Jānis Dūklavs